Pirenarium

Pirenarium estió un centro d'ocio familiar que teneba o Pireneu aragonés como conteniu tematico, a on que se recreyaban os espacios y lugars mas destacaus d'iste. O parque fue inaugurau oficialment o día 25 de chulio de 2005 y se trobaba situau en a localidat de Samianigo, en o norte d'a provincia de Uesca, en l'antigo edificio d'o Cuartel de Grabelinas, en o barrio dito "Puent Sardas". Dende l'anyo 2013, o parque ye tancau. A denominación oficial d'o parque tematico yera de "Pirenarium, o Parque d'os Pireneus". A prencipal atracción d'o parque yera la representación a escala de mas de 120 espacios naturals y edificios emblematicos d'o Pireneu aragonés en una maqueta de 100 metros de longaria, 20 m. d'amplaria y cuasi que 7 metros d'altaria. Atras actividaz turisticas que incluyiba lo parque yeran: Cine tematico. Exposición fotografica "Aragón, un país de montañas". Zona exterior de chuegos infantils y recreyativos. Taller de maquetas. Galería comercial d'alimentación y artesanía tradicional. Restaurant. Alochamiento. Vinclos externos Se veigan as imáchens de Commons sobre Pirenarium. (es) Web oficial de Pirenarium.